Tlaga Toba yaiku tlaga (basa Indonésia: danau) vulkanik kang ukuran dawané 100 kilomèter lan ambané 30 kilomèter kang ana ing Provinsi Sumatra Lor, Indonésia. Tlaga iki kalebu tlaga kang gedhé dhéwé ing Indonésia lan Asia Kidul-wétan. Ana ing tengahé tlaga iki ana pulo vulkanik kang jenengé Pulo Samosir.

Sajarah 

Kira-kira Tlaga Toba wiwit ana nalika ana jeblugan watara 73.000-75.000 taun kapungkur lan kalebu jeblugan supervolcano (gunung geni super) kang paling anyar. Bill Rose lan Craig Chesner saka Michigan Technological University ngira-ngira bahan-bahan vulkanik kang diwutahake gunung iku jumlahe 2.800 km³, yaiku 800 km³ batuan ignimbrit lan 2.000 km³ awu vulkanik kang diperkirakake diterak angin ing arah kulon suwéné 2 minggu. Awu vulkanik kang diterak angin wis nyebar ing saparo bumi, saka Cina nganti ing Afrika Kidul. Kadadeyan iki kadadéan nganti 1 minggu lan awune nganti 10 km ing dhuwur parmukaan sagara.

Kedadeyan iki agawe akèh wong-wong padha mati lan uga akèh kéwan-kéwan lan tuwuhan kang padha mati. Miturut bukti DNA, mbledose iku ndadèkaké jumlah wong nganti sakiwa-tengené 60% saka jumlah populasi wong-wong kang ana ing donya, yaiku kurang luwih 60 yuta manungsa. Sawisé iku dadi ana kaldera kang diisi banyu lan saiki misuwur dadi Tlaga Toba. Tekanan menyang dhuwur déning magma kang durung metu ndadèkaké muncul Pulo Samosir.

Dheleng uga 
 Téyori bencana Toba
 Pratélan tlaga lan wadhuk ing Indonésia

Cathetan suku 

Toba